Document ID: 32003D0565

Komisijas Lēmums
(2003. gada 25. jūlijs),
ar ko pagarina laika posmu, kas paredzēts Padomes Direktīvas 91/414/EEK 8. panta 2. punktā
(izziņots ar dokumenta numuru C(2003) 2692)
(Dokuments attiecas uz EEZ)
(2003/565/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2003/68/EK [2], un jo īpaši tās 8. panta 2. punkta trešo daļu,
tā kā:
(1) Direktīvas 91/414/EEK 8. panta 2. punkts paredz, ka dalībvalsts 12 gadu laikā pēc minētās direktīvas izsludināšanas var atļaut laist tirgū augu aizsardzības līdzekļus, kuru sastāvā ir minētās direktīvas I pielikumā neuzskaitītās aktīvās vielas un kuri jau ir pieejami tirgū divus gadus pēc izsludināšanas dienas, kamēr darba programmā veic šo vielu pakāpenisku pārbaudi.
(2) Komisijas Regula (EK) Nr. 1112/2002 [3]nosaka sīki izstrādātus noteikumus, lai īstenotu ceturto posmu darba programmā, kura minēta Padomes Direktīvas 91/414/EEK 8. panta 2. punktā. Šī programma turpinās, un vēl nav bijis iespējams pabeigt lēmumu pieņemšanu par vairākām aktīvajām vielām.
(3) Komisija iesniedza progresa ziņojumu 2001. gada 26. jūlijā [4]. Tā secināja, ka progress nav bijis tik labs, kā sākotnēji gaidīts, un tāpēc jāpagarina termiņš aktīvajām vielām, par kurām nozare ir apņēmusies noteiktajā termiņā sagatavot vajadzīgo dokumentāciju.
(4) Šīm aktīvajām vielām jāpagarina Direktīvas 91/414/EEK 8. panta 2. punktā paredzētais laika posms, lai varētu iesniegt dokumentāciju un to novērtēt.
(5) Šā laika pagarinājums neliedz iespēju iekļaut vai neiekļaut atsevišķas aktīvās vielas Direktīvas 91/414 I pielikumā, kā paredzēts minētās direktīvas 8. panta 2. punkta ceturtajā daļā;
(6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Direktīvas 91/414/EEK 8. panta 2. punktā paredzēto 12 gadu laika posmu pagarina līdz 2008. gada 31. decembrim attiecībā uz aktīvajām vielām, kas uzskaitītas šā lēmuma pielikumā.
2. pants
Šis lēmums ir adresēts dalībvalstīm.
Briselē, 2003. gada 25. jūlijā

Labels: 7
12
3
6